ПРОТОКОЛ

гр. ЛЕВСКИ, _12.10. 2009 г.
Левченски районен съд в публичното съдебно заседание на _дванадесети октомври_ 2009 г.  в състав:

	 Председател:  МАРГАРИТА ДИМИТРОВА
	                Съдебни заседатели:Кирил Цвятков
						      Димка Първанова

 при участието на секретаря _ Ваня Димитрова_ и прокурора _Цветомир Папурков_ сложи за разглеждане _ч.н.д._ № 20094410200478 докладвано от съдия _Димитрова_
На именното повикване в _11.05_ часа се явиха:

ОСЪДЕНИЯТ С.В. – редовно призован – явява се лично.
ЗА РП ЛЕВСКИ – явява се прокурор Цветомир Папурков.

			ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.
ОСЪДЕНИЯТ С.В. – Да се даде ход.
Съдът
ОПРЕДЕЛИ:
ДАВА ХОД НА ДЕЛОТО

СНЕ САМОЛИЧНОСТТА НА ОСЪДЕНИЯ:
С.В. – *, ЕГН *.

	На страните се разясняват правата по чл. 274 и чл. 275 от НПК

ПРОКУРОРЪТ – Не правя отводи, няма да сочим нови доказателства.
С.В. - Не правя отводи.
	Съдът
ОПРЕДЕЛИ:
			ОТКРИВА СЪДЕБНОТО СЛЕДСТВИЕ

	Съдът докладва справка за съдимост, ведно с копия от бюлетини, както и справка от Затвора * за изтърпяно до момента наказание лишаване от свобода по отношение на осъдения С.В..

ПРОКУРОРЪТ – Да се приемат.
ОСЪДЕНИЯТ – Да се приемат.
	Съдът
ОПРЕДЕЛИ:
	
ПРИЕМА справка за съдимост, ведно с копия от бюлетини за съдимост, както и справка от Затвора * за изтърпяно до момента наказание лишаване от свобода  по отношение на осъдения С.В., справка от РП-Девня за изтърпяно наказание лишаване от свобода. Справка от отдел изпълнение на наказанията от Затвора * за изтърпяно наказание л.св.

ОСЪДЕНИЯТ – Моля да ми се направи кумулация, като има основание, ако не, като си изтърпя наказанието лишаване, ще си изтърпя пробацията.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ -  Да се приключи съдебното следствие.
ОСЪДЕНИЯТ В. - Да се приключи.
	Съдът
ОПРЕДЕЛИ:

ПРИКЛЮЧВА СЪДЕБНОТО СЛЕДСТВИЕ
ДАВА ХОД ЗА ПРЕНИЯ МЕЖДУ СТРАНИТЕ
ПРОКУРОРЪТ – Моля да уважите молбата за приложение на чл.25 - чл.23 от НК по отношение на С.В. и групиране на наказанието по принципа за най-благоприятния за осъдения начин.

ОСЪДЕНИЯТ В. – Съгласен съм с предложението на РП.
ПОСЛЕДНА ДУМА НА ОСЪДЕНИЯ – Да се уважи искането и ми се направи кумулация, ако може.

	Съдът счете делото за изяснено и обяви, че ще се произнесе с определение след съвещание.
	Съдът се оттегли на тайно съвещание.

След съвещание съдът, като прецени молбата от осъдения за определяне на едно общо наказание, становището на РП Левски, намира за установено следното: С.В. е осъден както следва:
1. със споразумение от 08.04.2004 г., постановена по НОХД №581/2004 г. по описа на РС – Добрич, влязла в законна сила 08.04.2004 г. за деяние, извършено на 27.03.2004 г., В. е осъден  на наказание глоба в размер на 150 лв., за престъпление по чл.194, ал.1, във вр. с чл.55, ал.1, т.1 от НК.
2. със споразумение от 09.12.2004 г., постановена по НОХД №170/2004 г. по описа на РС – Каварна, влязла в законна сила 09.12.2004 г. за деяние, извършено на 05.02.2004 г., В. е осъден  на наказание глоба в размер на 300 лв., за престъпление по чл.197, ал.1, т.3, във вр. с чл.195, ал.1, т.4, във вр. с чл.55, ал.1, т.2, б.”б” от НК.
3. със споразумение от 13.12.2004 г., постановена по НОХД №1594/2004 г. по описа на РС – Добрич, влязла в законна сила 13.12.2004 г. за деяние, извършено на 12.06.2004 г., В. е осъден  на наказание лишаване от свобода за срок от една година, отложено с три години изпитателен срок, за престъпление по чл.195, ал.1, т.7, във вр. с чл.194, ал.1, във вр. с чл.54 от НК.
4. със споразумение №10/26.03.2007 г., постановена по НОХД №3724/2007 г. по описа на РС – Добрич, влязла в законна сила 26.03.2007 г. за деяние, извършено на 15 и 18.07.2006 г. и 23.11.2006 г., В. е осъден  на наказание пробация със следните пробационни мерки: задължителна регистрация по настоящ адрес за срок от една година, периодични срещи с пробационен служител за срок от една година и безвъзмезден труд в полза на обществото от 150 часа за срок от една година, за престъпление по чл.343в, ал.2 от НК.
5. с присъда №19/24.06.2008 г., постановена по НОХД №995/2007 г. по описа на РС гр.Добрич, влязла в законна сила на 10.07.2008 г., за деяние, извършено 27.09.2006 г., на основание чл. 195, ал.1, т.4, Ал.1, Т.7, във вр. с чл.194, ал.1, във вр. с чл.55, ал.1, т.1 от НК, В. е осъден  на наказание лишаване от свобода за срок от девет месеца при първоначален общ режим.
На основание чл.59, ал.1 от НК приспада от размера на наложеното наказание, предварителното задържане, считано от 10.06.2008 г.
На основание чл.59, ал.1, във вр. с чл.23, ал.1 от НК групира наложеното наказание лишаване от свобода за срок от девет месеца с наказание пробация, изразяваща се в следната съвкупност: задължителна регистрация по настоящ адрес за срок от една година, периодични срещи с пробационен служител за срок от една година и безвъзмезден труд в полза на обществото за 100 часа в рамките на една година, като определя за изтърпяване най-тежкото наказание, а именно лишаване от свобода за срок от девет месеца.
На основание чл.25, ал.3 от НК приспада от размер на наложеното наказание най-тежкото общо наказание лишаване от свобода за срок от девет месеца, изтърпяната част от наказанието пробация, като зачита два дни пробация за един ден лишаване от свобода. 
На основание чл.68, ал.1 от НК постановява първо и отделно изтърпяване на наказанието лишаване от свобода за срок от една година, чието изпълнение на основание чл.66, ал.1 от НК е било отложено с три години изпитателен срок, наложено с определение по н.д.о.х.№1594/2004 г. на ДРС.
6. с присъда №144/28.11.2008 г., постановена по НОХД №351/2008 г. по описа на РС гр.Девня, влязла в законна сила на 16.12.2008 г., за деяние, извършено в периода 26.02.-27.02.2008 г., на основание чл. 195, ал.1, т.4, пр.1 и т.7,във вр. с чл.26, ал.1, във вр. с чл.28, ал.1, във вр. с чл.55, ал.1, т.1 от НК, във вр. с чл.373, ал.2 от НПК, във вр. с чл.47, ал.2 от ЗИН, В. е осъден  на наказание лишаване от свобода за срок от единадесет месеца при първоначален строг режим.
Групира наказанието по н.д.о.х.№351/2008 г. – единадесет месеца лишаване от свобода с наказанието по н.д.о.х.№995/2007 г. – девет месеца лишаване от свобода и налага най-тежкото от тези наказания, а именно лишаване от свобода за срок от единадесет месеца. Увеличава срока на определеното общо наказание с пет месеца, като окончателно общо най-тежко наказание е лишаване от свобода за срок от една година и четири месеца при първоначален строг режим.
Приспада при изпълнение на наложеното общ най-тежко и увеличено наказание изтърпяваната част от наказанието лишаване от свобода за срок от девет месеца по н.д.о.х.№995/2007 г. на рС – Добрич.
7. с присъда №55/03.04.2009 г., постановена по НОХД №117/2009 г. по описа на РС гр.Левски, влязла в законна сила на 21.04.2009 г., за деяние, извършено 13.10.2008 г., на основание чл. 297, ал.1, във вр. с чл.55, ал.1, т.2, б.”б” от НК, В. е осъден  на наказание пробация със следните задължителни пробационни мерки: задължителна регистрация по настоящ адрес за срок от осем месеца, периодични срещи с пробационен служител за срок от осем месеца и безвъзмезден труд в полза на обществото за 100 часа за срок от една година.

Налице е усложнена форма на множество престъпления, извършени едновременно в съвкупност и рецидив, която налага групирането да се извърши съобразно принципа на най-благоприятното съчетание за осъдения.
 В конкретния случай следва да се определи по правилата на съвкупността едно общо наказание по присъди, постановени по НОХД №351/2008 г. по описа на РС-Девня, по НОХД №372/2007 г. по описа на РС-Добрич и по НОХД №995/2007 г. по описа на РС-Добрич, а именно – една година и четири месеца лишаване от свобода при първоначален строг режим на изтърпяване.
По отношение на тези осъждания са налице основанията за приложение на разпоредбата на чл.25, ал.1, във вр. с чл.23, ал.1 от НК, тъй като деянията по цитираните присъди са извършени, преди да има влязла в сила присъда за което и да е от тях.
На основание чл.25, ал.3 от НК следва да се приспадне от размера на наложеното на осъдения общо най-тежко наказание лишаване от свобода за срок от една година и четири месеца, изтърпяната част от наказанието лишаване от свобода и от наказанието пробация по НОХД №372/2007 г., като се зачитат два дни пробация за един ден лишаване от свобода.
На основание чл.68, ал.1 от НК следва да бъде постановено и отделно изтърпяване на наказанието лишаване от свобода за срок от една година, чието изпълнение на основание чл.66, ал.1 от НК е било отложено с изпитателен срок от три години, наложено с определение по НОХД №1594/2004 г. по описа на РС-Добрич.
На основание чл.25, ал.3 от НК следва да се приспадне изтърпяната част от приведеното в изпълнение наказание лишаване от свобода за срок от една година. 
Следва да бъде постановено и отделно изтърпяване на наказанието пробация, със следните пробационни мерки: задължителна регистрация по настоящ адрес за срок от осем месеца; задължителни периодични срещи с пробационен служител за срок от осем месеца и безвъзмезден труд в полза на обществото – 100 часа за срок от една година, наложено с присъда, постановена по НОХД №117/2009 г. по описа на РС-Левски. 
	Предвид изложеното, съдът

ОПРЕДЕЛИ:

	НА ОСНОВАНИЕ чл.25, ал.1, във вр. с чл.23, ал.1 от НК ОПРЕДЕЛЯ по отношение на С.В. от *, с ЕГН *, едно общо наказание по присъдите, постановени по НОХД №351/2008 г. по описа на РС-Девня, по НОХД №995/2007 г. по описа на РС-Добрич и по НОХД №372/2007 г. по описа на РС-Добрич, най-тежкото от така определените наказания, а именно: ЕДНА ГОДИНА И ЧЕТИРИ МЕСЕЦА лишаване от свобода, при първоначален строг режим на изтърпяване на наказанието.
НА ОСНОВАНИЕ чл.25, ал.3 от НК ПРИСПАДА от размера на наложеното общо, най-тежко наказание лишаване от свобода за срок от една година и четири месеца, изтърпяната част от наказанието лишаване от свобода и от наказанието пробация по НОХД №372/2007 г., като се зачитат два дни пробация за един ден лишаване от свобода.
НА ОСНОВАНИЕ чл.68, ал.1 от НК ПОСТАНОВЯВА отделно изтърпяване на наказанието лишаване от свобода за срок от една година, чието изпълнение на основание чл.66, ал.1 от НК е било отложено с изпитателен срок от три години, наложено с определение по НОХД №1594/2004 г. по описа на РС-Добрич.
НА ОСНОВАНИЕ чл.25, ал.3 от НК ПРИСПАДА изтърпяната част от приведеното в изпълнение наказание лишаване от свобода за срок от една година. 
ПОСТАНОВЯВА ОТДЕЛНО ИЗТЪРПЯВАНЕ на наказанието пробация, със следните пробационни мерки: задължителна регистрация по настоящ адрес за срок от осем месеца; задължителни периодични срещи с пробационен служител за срок от осем месеца и безвъзмезден труд в полза на обществото – 100 часа за срок от една година, наложено с присъда, постановена по НОХД №117/2009 г. по описа на РС-Левски. 
ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 11.30 часа.

СЕКРЕТАР:                             ПРЕДСЕДАТЕЛ:

			                		СЪДЕБНИ ЗАСЕДАТЕЛИ:1.

										    2.